**Behívóparancshoz csatolt általános tájékoztató**

**önkéntes tartalékos katonák részére**

**Az önkéntes tartalékos (a továbbiakban: ÖT) katonák járandóságai**

* **illetmény és illetményjellegű juttatások** (Az állományilletékes katonai szervezet személyügyi szerve ad tájékoztatást.)
* **laktanyai elhelyezés** (szállás)
* **térítésmentes élelmezési ellátás** (A Magyar Honvédség élelmezési ellátásáról szóló 14/2018. (IX.17.) HM rendelet alapján.) Készpénz-megváltás adó-és járulékköteles jövedelem!
* **ruházati ellátás** (A ruházati ellátásról szóló 20/2013. (IX.16.) HM rendelet alapján.)
* **egyes szociális ellátások** (Kérelemre, az egyes pénzbeli, természetbeni és szociális juttatásokról szóló 12/2013. (VIII. 15.) HM rendelet alapján.)
* **egyes utazási költségeinek megtérítése**

Az állományilletékes katonai szervezet - az egyes költségtérítésekről szóló 19/2013. (IX. 6.) HM rendelet alapján - az alábbi esetekben téríti meg (részben, vagy egészben) az utazási költségeket:

* a bevonulás, valamint a szolgálatból történő elbocsátást követő hazautazás során (számla alapján),
* a tényleges katonai szolgálat alatt (jegy, bérlet alapján), valamint
* a szolgálati kiküldetés (vezénylés) ideje alatt (számla alapján) – amennyiben a munkavégzés helye eltér a szolgálati helyétől és a lakhelyétől, tartózkodási helyétől.

A számla az **állományilletékes katonai szervezet nevére, címére és adószámára kell, hogy kiállításra kerüljön.** **Az utazási költségek elszámolásához szükségek okmányokról minden esetben érdeklődjön az állományilletékes katonai szervezetnél.**

**Az Ügyfélszolgálati Rendszer (a továbbiakban: ÜSZR) használata**

* Az ÜSZR-be történő belépéshez a szerződéskötést követően postai úton megkapott felhasználói név és jelszó szükséges. A belépés során felmerülő problémák esetén a HM KGIR Call Center           (Tel.: **+36** **(1) 236-2400**) nyújt segítséget.
* A behívóparancs vagy bevonulási parancs **elektronikus** (ÜSZR) vagy postai úton kézbesíthető, illetve közölhető.
* A rendszer lehetőséget biztosít személyes **adatok, adatváltozások** (pl.: lakcím, személyazonosító igazolvány szám, jogosítvány stb.) **bejelentésére**, továbbá **szolgálathalasztások kérelmezésére**.

A hatékonyabb ügyintézés érdekében **kérem** az ÜSZR-t szíveskedjen használni!

**A tényleges szolgálatteljesítésre az alábbi felszereléseket hozza magával:**

* személyi okmányai (személyazonosító igazolvány, lakcímkártya, TAJ kártya, adóigazolvány, vezetői engedély),
* szabadidő ruházat,
* tisztálkodó felszerelés, alsónemű, zokni és papucs.

A behívása során egyéb célszerű felszerelési eszközökről az állományilletékes katonai szervezete ad felvilágosítást.

A tájékoztatóban leírtakkal kapcsolatosan felmerült egyéb kérdések esetén tájékoztatást az állományilletékes katonai szervezettől kérhet.

Az ÖT szolgálattal kapcsolatos részletesebb tájékoztató a [**hadkiegeszites.hu**](http://www.hadkiegeszites.hu/) honlap alsó felületén (*Hasznos dokumentumok* alatt, *Behívóparancshoz csatolt általános tájékoztató.pdf*  néven) található, vagy az alábbi linken érhető el:

[http://www.hadkiegeszites.hu./container/files/attachments/29/behívóparancshoz\_csatolt\_általános\_tájékoztató.pdf](http://www.hadkiegeszites.hu./container/files/attachments/29/behi%CC%81vo%CC%81parancshoz_csatolt_a%CC%81ltala%CC%81nos_ta%CC%81je%CC%81koztato%CC%81.pdf)